Татарстан Югары суды Роберт Мусинны сак астында калдырды

	Татарстан Югары суды "Татфондбанк" идарәсенең элеккеге рәисе Роберт Мусинны сак астында тоту карарын үз көчендә калдырды. Ул караклык гамәлләрендә шикләнелә. Яклаучысы Роберт Мусинга өй аресты билгеләүне сораса да, суд аның үтенечен кире какты.	 "Апелляция инстанциясе суды Совет районы судының Мусинга карата сак астында калдыру карарын үзгәрешсез калдырып, шикаять дәгъвасын канәгатьләндермәде", – дип җиткерде судта хөкемдар карарны.

Исегезгә төшерәбез: "Татфондбанк"ның элекке җитәкчесе, 52 яшьлек Роберт Мусинның 16 апрельгә кадәр сак астына алынуы турында хәбәр иткән идек инде. Ул "аеруча зур күләмдә акча үзләштерүдә"гаепләнә. Тикшерүчеләр фаразынча, "Татфондбанк" җитәкчеләре, кредит алу һәм аны үз максатларында куллану ниятеннән, 2016 елның августында РФ Үзәк банкына ялган документлар тапшырган. Алар "Татфонбанк"ның табышлы активлары булуы хакында ышандырып, 3 миллиард сумнан артык кредит алган һәм ул акчаларны үз фирмаларына күчергән. 
	---	
Татар-информ

	№ --- | 14.03.2017	


